襄陽古樂府三首 野鷹來
作者：蘇軾
朝代：宋

paragraphs: 野鷹來，萬山下，荒山無食鷹苦饑，飛來爲爾繫綵絲。
北原有兔老且白，年年養子秋食菽。
我欲擊之不可得，年深兔老鷹力弱。
野鷹來，城東有臺高崔巍。
臺中公子著皮袖，東望萬里心悠哉。
心悠哉，鷹何在。
嗟爾公子歸無勞，使鷹可呼亦凡曹，天陰月黑狐夜嗥。